ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση έναρξης ισχύος του άρθρου 16
ν. 4999/2022 (Α’ 225), σχετικά με τον καθορισμό
ομάδων νοσοκομείων και θέσεων ιατρών για
απόκτηση ειδικότητας.
Έγκριση υπερωριακής απασχόλησης καθώς και
νυχτερινής εργάσιμων και ημερήσιας ή νυχτερινής απασχόλησης Κυριακών και εξαιρέσιμων
ημερών, τόσο καθ’ υπέρβαση του υποχρεωτικού
ωραρίου όσο και προς συμπλήρωση του υποχρεωτικού ωραρίου, των μονίμων και με σχέση
εργασίας ΙΔΟΧ υπαλλήλων των Μονάδων Πρωτοβάθμιας Φροντίδας Υγείας, αρμοδιότητας της
Διοίκησης της 3ης Υγειονομικής Περιφέρειας Μακεδονίας για το έτος 2024.
ΑΠΟΦΑΣΕΙΣ
Αριθμ. Γ5α/Γ.Π.οικ.867
(1)
Τροποποίηση έναρξης ισχύος του άρθρου 16
ν. 4999/2022 (Α’ 225), σχετικά με τον καθορισμό
ομάδων νοσοκομείων και θέσεων ιατρών για
απόκτηση ειδικότητας.
Ο ΥΦΥΠΟΥΡΓΟΣ ΥΓΕΙΑΣ
Έχοντας υπόψη:
1. Τις διατάξεις:
α. Του άρθρου 16, της περ. γ’ της παρ. 5 του άρ. 70
και της περ. β’ της παρ. 2 του άρ. 75 του ν. 4999/2022
«Δευτεροβάθμια περίθαλψη, ιατρική εκπαίδευση, μισθολογικές ρυθμίσεις για τους ιατρούς και οδοντιάτρους του
Εθνικού Συστήματος Υγείας και λοιπές διατάξεις αρμοδιότητας του Υπουργείου Υγείας» (Α’ 225),
β. των άρθρων 3 και 4 του ν. 1278/1982 «Για σύσταση
Κεντρικού Συμβουλίου Υγείας» (Α’ 105) και
γ. του π.δ. 121/2017 «Οργανισμός του Υπουργείου
Υγείας» (Α’ 148).
2. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
3. Την υπ’ αρ. 37310/09-07-2023 κοινή απόφαση του
Πρωθυπουργού και του Υπουργού Υγείας «Ανάθεση
αρμοδιοτήτων στον Υφυπουργό Υγείας, Μάριο Θεμιστοκλέους» (Β’ 4435).
4. Την υπό στοιχεία Γ5α/Γ.Π.οικ.64843/29-08-2018
απόφαση του Αναπληρωτή Υπουργού Υγείας «Σύσταση,
μετονομασία ιατρικών ειδικοτήτων, καθορισμός χρόνου
και περιεχομένου άσκησης για την απόκτηση τίτλου ειδικότητας» (Β’ 4138).
5. Την υπ’ αρ. 1529/20-12-2023 απόφαση της Διοικούσας Επιτροπής του Κεντρικού Συμβουλίου Υγείας
(ΚΕ.Σ.Υ.) «Παράταση Επαναξιολόγησης των Εκπαιδευτικών Κέντρων όλων των Ειδικοτήτων», σύμφωνα με την
οποία η διαδικασία αξιολόγησης των εκπαιδευτικών
κέντρων, λόγω της πολυπλοκότητας που παρουσιάζει,
βρίσκεται ακόμη σε στάδιο επεξεργασίας, το οποίο εκτιμάται ότι δεν θα ολοκληρωθεί πριν το τέλος του μηνός
Οκτωβρίου 2024.
6. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζουμε:
Τροποποιούμε την έναρξη ισχύος του άρθρου 16 του
ν. 4999/2022 (Α’ 225) και τη μεταθέτουμε για ένα (1) έτος,
μέχρι την ολοκλήρωση της διαδικασίας καθορισμού
ομάδων νοσοκομείων και θέσεων ιατρών για απόκτηση ειδικότητας.
Η ισχύς του άρθρου 16 του ν. 4999/2022 αρχίζει την
1η.1.2025.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 5 Ιανουαρίου 2024
Ο Υφυπουργός
ΜΑΡΙΟΣ ΘΕΜΙΣΤΟΚΛΕΟΥΣ
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
15 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 160
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 160/15.01.2024
Αριθμ. 1208
(2)
Έγκριση υπερωριακής απασχόλησης καθώς και
νυχτερινής εργάσιμων και ημερήσιας ή νυχτερινής απασχόλησης Κυριακών και εξαιρέσιμων
ημερών, τόσο καθ’ υπέρβαση του υποχρεωτικού
ωραρίου όσο και προς συμπλήρωση του υποχρεωτικού ωραρίου, των μονίμων και με σχέση ερ-
γασίας ΙΔΟΧ υπαλλήλων των Μονάδων Πρωτοβάθμιας Φροντίδας Υγείας, αρμοδιότητας της
Διοίκησης της 3ης Υγειονομικής Περιφέρειας
Μακεδονίας για το έτος 2024.
Ο ΔΙΟΙΚΗΤΗΣ ΤΗΣ 3ης ΥΓΕΙΟΝΟΜΙΚΗΣ
ΠΕΡΙΦΕΡΕΙΑΣ ΜΑΚΕΔΟΝΙΑΣ
Έχοντας υπόψη τις διατάξεις:
1. Του εδαφίου 13 της παρ. 5 του άρθρου 3 του
ν. 3329/2005 «Εθνικό Σύστημα Υγείας και Κοινωνικής
Αλληλεγγύης και λοιπές διατάξεις» (Α’ 81), σύμφωνα με
τις οποίες ο Διοικητής γνωμοδοτεί στον Υπουργό Υγείας
και Κοινωνικής Αλληλεγγύης, για το ύψος της επιχορηγήσεως των ΦΠΥΥΚΑ της Περιφέρειας του για την κάλυψη
του κόστους των εφημερίων του ιατρικού και λοιπού
επιστημονικού προσωπικού, των ωρών υπερωριακής
απασχόλησης και εργασίας κατά τις νυχτερινές ώρες
και εξαιρέσιμες ημέρες του λοιπού προσωπικού των
ΦΠΥΥΚΑ, καθώς και του προσωπικού της Δ.Υ.ΠΕ.
2. Τις διατάξεις του ν. 3527/2007 «Κύρωση συμβάσεων υπέρ νομικών προσώπων εποπτευόμενων από το
Υπουργείο Υγείας και Κοινωνικής Αλληλεγγύης και λοιπές διατάξεις» (Α’ 25).
3. Τις διατάξεις της παρ. 1 του άρθρου 6 του
ν. 3833/2010 «Προστασία της εθνικής οικονομίας - Επείγοντα μέτρα για την αντιμετώπιση της δημοσιονομικής
κρίσης» (Α’ 40).
4. Τις διατάξεις της παρ. 1 του άρθρου 38 του
ν. 3986/2011 «Επείγοντα Μέτρα Εφαρμογής Μεσοπρόθεσμου Πλαισίου Δημοσιονομικής Στρατηγικής 2012-
2015» (Α’ 152), σύμφωνα με τις οποίες οι ώρες απογευματινής υπερωριακής εργασίας δεν μπορεί να υπερβαίνουν
τις είκοσι (20) ώρες μηνιαίως ανά υπάλληλο.
5. Τις διατάξεις του άρθρου 41 του ν. 3979/2011 «Για την
ηλεκτρονική διακυβέρνηση και λοιπές διατάξεις» (Α’ 138).
6. Τις διατάξεις του ν. 4238/2014 «Πρωτοβάθμιο Εθνικό
Δίκτυο Υγείας (ΠΕΔΥ), αλλαγή σκοπού ΕΟΠΥΥ και λοιπές
διατάξεις» (Α’ 38), όπως αυτές τροποποιήθηκαν με την
παράγραφο 2 το άρθρου 3 του ν. 4486/2017 «Μεταρρύθμιση της Πρωτοβάθμιας Φροντίδας Υγείας, επείγουσες
ρυθμίσεις αρμοδιότητας Υπουργείου Υγείας και άλλες
διατάξεις» (Α’ 115).
7. Τις διατάξεις της παρ. 1 του άρθρου 176 του
ν. 4261/2014 «Πρόσβαση στη δραστηριότητα των πιστωτικών ιδρυμάτων και προληπτική εποπτεία πιστω-
τικών ιδρυμάτων και επιχειρήσεων (ενσωμάτωση της
Οδηγίας 2013/36/ΕΕ), κατάργηση του ν. 3601/2007 και
άλλες διατάξεις» (Α’ 107).
8. Τις διατάξεις των άρθρων 49 και 62 του ν. 4270/2014
«Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό
και άλλες διατάξεις» (Α’ 143).
9. Τις διατάξεις της παραγράφου 1α του άρθρου 12 του
ν. 4316/2014 «Ίδρυση παρατηρητηρίου άνοιας, βελτίωση περιγεννητικής φροντίδας, ρυθμίσεις θεμάτων αρμο-
διότητας Υπουργείου Υγείας και άλλες διατάξεις» (Α’ 270),
όπως συμπληρώθηκαν με τις διατάξεις της παρ. 1 του
άρθρου 64 του ν. 4486/2017 (Α’ 115).
10. Τις διατάξεις του άρθρου 20 του ν. 4354/2015 «Διαχείριση των μη εξυπηρετούμενων δανείων, μισθολογικές
ρυθμίσεις και άλλες επείγουσες διατάξεις εφαρμογής της
συμφωνίας δημοσιονομικών στόχων και διαρθρωτικών
μεταρρυθμίσεων» (Α’ 176).
11. Τις διατάξεις των άρθρων 27 και 32 του ν. 4771/2021
«Κύρωση: α) της από 11.12.2020 Σύμβασης Δωρεάς μεταξύ του Ελληνικού Δημοσίου, του Κοινωφελούς Ιδρύμα-
τος με την επωνυμία «Κοινωφελές Ίδρυμα Ιωάννη Σ. Λάτση (John S. Latsis Public Benefit Foundation)» και του
Ν.Π.Δ.Δ. με την επωνυμία «Γενικό Νοσοκομείο Αθηνών
“Γ. ΓΕΝΝΗΜΑΤΑΣ”» και β) της από 9.12.2020 Σύμβασης
Δωρεάς μεταξύ του Ελληνικού Δημοσίου, της 4ης Υ.Πε.
Μακεδονίας και Θράκης, του Αντικαρκινικού Νοσοκομείου Θεσσαλονίκης «Θεαγένειο», της Άννας Μαρίας
Λουίζας Ιωάννη Λάτση και της Ελληνικής Αντικαρκινικής
Εταιρείας και λοιπές διατάξεις του Υπουργείου Υγείας»
(Α’ 16).
12. Τις διατάξεις του άρθρου 266 του ν. 4798/2021
(Α’ 68).
13. Την υπό στοιχεία Γ4β/Γ.Π.οικ.66175/18-9-2019 απόφαση του Υπουργού Υγείας (Υ.Ο.Δ.Δ. 761) με την οποία
διορίστηκε στην θέση του Διοικητή της 3ης Υγειονομικής
Περιφέρειας Μακεδονίας ο Μπογιατζίδης Παναγιώτης.
14. Τις διατάξεις του άρθρου 17 του ν. 4812/2021
(Α’ 110), σύμφωνα με τις οποίες παρατείνεται για έξι (6)
μήνες από τη λήξη της η θητεία των οργάνων διοίκησης
των Υγειονομικών Περιφερειών (Υ.Πε.) της χώρας που
υπηρετούν κατά την έναρξη ισχύος του νόμου.
15. Τις διατάξεις του άρθρου 81 του ν. 4915/2022
(Α’ 63), σύμφωνα με τις οποίες παρατείνεται από τη λήξη
της και έως την 31η Ιουλίου 2022 η θητεία των οργάνων διοίκησης των Υγειονομικών Περιφερειών (Υ.Πε.)
της χώρας.
16. Την υπό στοιχεία Γ4β/ΓΠ.οικ.44307/28-7-2022
κοινή υπουργική απόφαση «Παράταση θητείας του Διοικητή της 3ης Υγειονομικής Περιφέρειας (Υ.Πε.) Μακε-
δονίας, ΠΑΝΑΓΙΩΤΗ ΜΠΟΓΙΑΤΖΙΔΗ» (Υ.Ο.Δ.Δ. 670), με
την οποία παρατείνεται η θητεία του από την λήξη αυτής
(31-7-2022) και έως την ολοκλήρωση της διαδικασίας
επιλογής και διορισμού Διοικητή στην εν λόγω Υ.Πε, σύμφωνα με τις διατάξεις του άρθρου 22 του ν. 4735/2020
(Α’ 197).
17. Την υπ’ αρ. 2/37345/0004/04-06-2010 κοινή υπουργική απόφαση «Απογραφή προσωπικού του δημοσίου
των ΝΠΔΔ και των ΟΤΑ α’ και β’ βαθμού και την σύσταση
της Ενιαίας Αρχής Πληρωμής» (Β’ 784).
18. Την υπ’ αρ. 2/57873/24-08-2010 εγκύκλιο, με θέμα
«Παροχή οδηγιών για την εφαρμογή των άρθρων  5 έως
20 της υπ’ αρ. 2/37345/0004/04-06-2010 κοινής υπουργικής απόφασης, όπως τροποποιήθηκε και ισχύει, σχε-
τικά με την καταβολή των πάσης φύσεως αποδοχών,
αμοιβών, αποζημιώσεων και απολαβών μέσω της Ενιαίας
Αρχής Πληρωμής».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 160/15.01.2024
19. Το υπό στοιχεία 2000285 ΕΞ 2010/19-11-2011 έγγραφο της Ενιαίας Αρχής Πληρωμής με θέμα «Παροχή
συμπληρωματικών οδηγιών για την εφαρμογή των άρθρων 5 και 20 της υπ’ αρ. 2/37345/004/04-06-2010 κοινή
υπουργική απόφαση, όπως τροποποιήθηκε και ισχύει
σχετικά με την καταβολή των πάσης φύσεως αποδοχών,
αμοιβών, αποζημιώσεων και απολαβών μέσω της Ενιαίας
Αρχής Πληρωμής».
20. Την υπό στοιχεία 2/31029/ΔΕΠ/6-5-2016 εγκύκλιο
του Γενικού Λογιστηρίου του Κράτους με θέμα «Παροχή
οδηγιών για την εφαρμογή των διατάξεων του Κεφαλαίου Β’ του ν. 4354/2015 «Μισθολογικές ρυθμίσεις των
υπαλλήλων του Δημοσίου, των Οργανισμών Τοπικής
Αυτοδιοίκησης (ΟΤΑ) πρώτου και δεύτερου βαθμού,
των Νομικών Προσώπων Δημοσίου (ΝΠΔΔ) και Ιδιωτικού Δικαίου (ΝΠΙΔ), καθώς και των ΔΕΚΟ του κεφ. Α’ του
ν.3429/2005 και άλλες μισθολογικές διατάξεις» (Α’ 176).
21. Την υπ’ αρ. 2/1757/0026/12-1-2017 απόφαση του
Αν. Υπουργού Οικονομικών «Καθορισμός δικαιολογητικών για την απλήρωτη καταβολή αποζημίωσης για
την υπερωριακή, νυχτερινή, Κυριακών και εξαιρέσιμων
ημερών εργασίας» (Β’ 17).
22. Την υπό στοιχεία Β1α/οικ. 67182/18-12-2023 απόφαση του Υπουργού Υγείας «Κατανομή πιστώσεων του
Τακτικού Προϋπολογισμού οικονομικού έτους 2024 του
Υπουργείου Υγείας σε επιμέρους Ομάδες Λογαριασμών»
(ΑΔΑ: 687Λ465ΦΥΟ-ΣΦΡ).
23. Την υπό στοιχεία 2/113345/ΔΠΓΚ/20-12-2023
εγκύκλιο του Γενικού Λογιστηρίου του Κράτους με θέμα
«Εκτέλεση προϋπολογισμού οικονομικού έτους 2024»
(ΑΔΑ: ΩΧΛΕΗ-20Χ).
24. Την υπό στοιχεία Γ4β/65222/27-12-2023 απόφαση
του Υφυπουργού Υγείας με θέμα «Καθιέρωση με αμοιβή
υπερωριακής, νυχτερινής και εξαιρέσιμων ημερών εργασίας του μόνιμου προσωπικού και του προσωπικού με
σχέση εργασίας ιδιωτικού δικαίου των Νοσοκομείων του
Ε.Σ.Υ., των Μονάδων Πρωτοβάθμιας Φροντίδας Υγείας,
ανά Υγειονομική Περιφέρεια, και του Ε.Κ.Α.Β. για το έτος
2024» (Β’ 7453).
25. Το γεγονός ότι οι δομές Πρωτοβάθμιας Φροντίδας
Υγείας, αρμοδιότητας της 3ης Υ.Πε. Μακεδονίας δύνανται να λειτουργούν σε 24ωρη βάση για επτά ημέρες
την εβδομάδα, κάθε μήνα και απαιτείται η απασχόληση
του προσωπικού κατά τις Κυριακές, αργίες, εξαιρέσιμες
ημέρες και νύχτες.
26. Το γεγονός ότι για την υλοποίηση του Εθνικού
Προγράμματος Εμβολιασμών κατά του κορωνοϊού
COVID-19, τα εμβολιαστικά κέντρα που λειτουργούν
εντός των δομών Πρωτοβάθμιας Φροντίδας Υγείας
και των Τοπικών Ομάδων Υγείας, δύνανται να λειτουργούν επτά ημέρες την εβδομάδα, από Δευτέρα
έως Κυριακή, κάθε μήνα (συμπεριλαμβανομένων και
ημερών αργίας), λόγω εκτάκτων και εξαιρετικών αναγκών, συμπληρώνοντας και ενισχύοντας παράλληλα
και τις λοιπές παρεχόμενες υπηρεσίες Πρωτοβάθμιας
Φροντίδας Υγείας.
27. Το γεγονός ότι η προϋπάρχουσα έλλειψη προσωπικού σε όλες τις υπηρεσίες των δομών Πρωτοβάθμιας
Φροντίδας Υγείας οξύνθηκε μετά τις μαζικές συνταξιοδοτήσεις, με αποτέλεσμα οι εναπομείναντες εργα-
ζόμενοι να πρέπει να εργάζονται πολλές ώρες πέραν
του ωραρίου τους καθ’ όλη τη διάρκεια της εβδομάδας,
προκειμένου να ανταποκριθούν επαρκώς στα καθήκοντά τους.
28. Το γεγονός ότι για την αντιμετώπιση των παραπάνω αναγκών επιβάλλεται να απασχολούνται 1487 υπάλ-
ληλοι διαφόρων κλάδων και ειδικοτήτων, μόνιμοι και με
σχέση εργασίας ΙΔΟΧ, για 480.000 ώρες.
29. Το γεγονός ότι από τους ανωτέρω υπαλλήλους, θα
απασχοληθούν υπερωριακά μόνο όσοι θα χρειαστούν
για την αντιμετώπιση εξαιρετικών και επειγουσών υπηρεσιακών αναγκών, καθώς επίσης και την εκπλήρωση
των καθηκόντων τους, που δεν καθίσταται δυνατή εντός
του ωραρίου εργασίας τους.
30. Το γεγονός ότι από την απόφαση αυτή προκαλείται
δαπάνη ύψους 900.000,00 ευρώ, η οποία θα καλυφθεί
από τις πιστώσεις του τακτικού προϋπολογισμού της
Διοίκησης της 3ης Υ.Πε. Μακεδονίας, αποφασίζουμε:
Εγκρίνουμε την καθιέρωση υπερωριακής απογευματινής, νυχτερινής εργάσιμων και ημερήσιας ή νυχτερι-
νής απασχόλησης Κυριακών και εξαιρέσιμων, τόσο καθ’
υπέρβαση του υποχρεωτικού ωραρίου όσο και προς
συμπλήρωση του υποχρεωτικού ωραρίου, για χίλιους
τετρακόσιους ογδόντα επτά (1487) υπαλλήλους, μόνιμους και με σχέση εργασίας ΙΔΟΧ, των Μονάδων Πρω-
τοβάθμιας Φροντίδας Υγείας (Π.Φ.Υ.) αρμοδιότητας της
Διοίκησης της 3ης Υ.Πε. Μακεδονίας, για μέχρι τετρακόσιες ογδόντα χιλιάδες (480.000) ώρες και με κόστος
εννιακόσιες χιλιάδες (900.000,00) ευρώ (ΚΑΕ 0261, 0263),
για το χρονικό διάστημα από 01.01.2024 έως 31.12.2024,
για τους λόγους που αναφέρονται στο σκεπτικό της παρούσας.
Οι ώρες απασχόλησης καθ’ υπέρβαση του υποχρεωτικού ωραρίου και η αποζημίωσή τους κατανέμονται ανά
εξάμηνο, χωρίς να υπάρχει δυνατότητα αυξομείωσης
μεταξύ των δύο εξαμήνων μέσα στο έτος, ως εξής:
ΕΞΑΜΗΝΑ
ΩΡΕΣ
ΔΑΠΑΝΗ
Α’ ΕΞΑΜΗΝΟ 2024
240.000
450.000,00 ΕΥΡΩ
(ΚΑΕ 0261- 0263)
Β’ ΕΞΑΜΗΝΟ 2024
240.000
450.000,00 ΕΥΡΩ
(ΚΑΕ 0261- 0263)
ΣΥΝΟΛΟ ΕΤΟΥΣ 2024
480.000
900.000,00 ΕΥΡΩ
(ΚΑΕ 0261- 0263)
Η απογευματινή υπερωριακή εργασία ορίζεται μέχρι
εκατόν είκοσι (120) ώρες ανά υπάλληλο ανά εξάμηνο.
Για τα πληρώματα ασθενοφόρων οι ως άνω ώρες ορίζονται μέχρι διακόσιες (200) ανά υπάλληλο ανά εξάμηνο.
Η υπερωριακή εργασία κατά τις νυχτερινές ώρες ή
κατά τις Κυριακές και εξαιρέσιμες ημέρες, για υπαλλήλους που ανήκουν σε υπηρεσίες που λειτουργούν, βάσει
νόμου είτε όλες τις ημέρες του μήνα είτε σε δωδεκάωρη
ή εικοσιτετράωρη βάση, ορίζεται μέχρι ενενήντα έξι (96)
ώρες για τις νυκτερινές και μέχρι ενενήντα έξι (96) ώρες
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 160/15.01.2024
για τις Κυριακές και εξαιρέσιμες ημέρες ανά υπάλληλο
ανά εξάμηνο.
Η κατανομή των ωρών υπερωριακής απασχόλησης θα
γίνεται κάθε φορά ανάλογα με τις ανάγκες της υπηρεσίας, χωρίς να γίνεται υπέρβαση των συνολικών ωρών, οι
οποίες εγκρίνονται με την παρούσα.
Υπεύθυνοι για την παρακολούθηση και τον έλεγχο
της πραγματικής ημερήσιας, νυχτερινής και εξαιρέσιμων ημερών υπερωριακής απασχόλησης θα είναι οι
Υπεύθυνοι Συντονισμού της Επιστημονικής Λειτουργίας
των Κέντρων Υγείας της 3ης Υ.Πε. Μακεδονίας.
Η απόφαση αυτή να δημοσιευθεί στην εφημερίδα της
Κυβερνήσεως.
Θεσσαλονίκη, 5 Ιανουαρίου 2024
Ο Διοικητής
ΠΑΝΑΓΙΩΤΗΣ ΜΠΟΓΙΑΤΖΙΔΗΣ

[Source: 20240200160.pdf | Tokens: 13045]